Pa vas ná hy glo seun doodslaanArgieffoto Kapt. Mdlodukazi Mashele, woordvoerder van die polisie, het gesê die 43-jarige man het na bewering sy 20-jarige seun met ŉ ysterstaaf doodgeslaan omdat hy R200 by sy ma gesteel het. Die seun was ŉ graad 11-leerder aan die Freddy Sithole High School. “Die seun se ma het sy lyk Saterdagoggend in die motorhuis gekry wat as die seun se slaapkamer ingerig is. Die pa, ŉ lid van die weermag, het in daardie stadium reeds teruggegaan Nelspruit toe waar hy werk,” het Mashele gesê. “Die polisie het die man begin soek en hy het hom laat Sondagmiddag by ŉ polisiestasie gaan oorgee.” Die man sal vandag in die Mapulaneng-landdroshof verskyn op aanklag van moord.